Hvad sagde SAS i den første version af reklamen?

I den første og lange version af reklamefilmen fremføres det, at intet stammer fra Skandinavien, men i stedet er hentet fra udlandet.

- Hvad er egentlig skandinavisk?, spørger en kvindestemme i videoen.

- Absolut ingenting, svarer hun.

'Lakrids er fra Kina'

Videoen punkterer forestillingen om en lang række ting, man ellers kunne forbinde med Danmark, Norge og Sverige.

Det gælder blandt andet, at demokratiet er fra Grækenland, rugbrød er tyrkisk, vindmøller er fra Persien, cykeltraditionen er lånt fra Tyskland, og lakrids er fra Kina.

SAS oplyser, at videoen handler om at blive inspireret af at rejse ud i verden, og at man tager det med hjem, som man godt kan lide.